Imagini revoltătoare au fost filmate în faţa spitalului judeţean Călăraşi. Un bărbat se târăşte în genunchi pe o trecere de pietoni sub privirile indiferente ale unui infirmier care împinge nepăsător un scaun cu rotile.

VIDEO Imagini cu puternic impact emoţional

În imagini se observă clar cum un angajat al spitalului trece pe lângă bărbat fără să-l ajute. Mai mult, acesta se uită la el şi își continuă liniștit drumul. Un alt bărbat surprins în videoclip face exact același lucru.

Consiliul Județean Călăraşi a declarat că a foat declanșată o anchetă la nivelul Spitalului Județean. Aceștia au mai adăugat şi că, în cazul în care concluziile anchetei vor arăta că angajatul a avut un comportament inadecvat va fi sancționat drastic.